छात्र के मुताबिक टीचर ने कहा कि अगर वो शिकायत वापस नहीं लेता है, तो वो उस पर मानहानि का मुकदमा कर देंगे. इस मुद्दे पर उनकी और कुछ छात्रों की तीखी बहस भी हुई. अब सुनने में आ रहा है कि टीचर ने छात्र को देख लेने की धमकी दी है. प्लेसमेंट का वक्त करीब होने के चलते छात्र घबराया हुआ है और उसने इस बात की फिर से शिकायत करने की बात कही है. केंद्रीय सूचना एवं प्रसारण मंत्रालय के अंतर्गत आने वाला यह संस्थान में बीते कुछ समय से चर्चा में है. पहले तो संस्था के डीजी पर सवाल उठे थे और फिर उनकी विदाई के बाद अभी तक नया डीजी ना आने के चलते पिछली बैच के छात्रों का दीक्षांत समारोह भी काफी देरी से हो रहा है.